Antics posseïdors: guia ràpida. Curs 2020-21
Author: CRAI Biblioteca de Reserva
Keywords: Formació d'usuaris, CRAI, Universitat de Barcelona, Reserva, posseïdors

BIBLIOTECA DE RESERVA
crai.ub.edu/ca/coneix-el-crai/
biblioteques/biblioteca-reserva
BASE DE DADES D’ANTICS POSSEÏDORS
www.bib.ub.edu/fileadmin/posseidors/
BASE DE DADES MARQUES D’IMPRESSORS
www.bib.ub.edu/fileadmin/impressors/
BLOG DE RESERVA
blogbibreserva.ub.edu/
FACEBOOK
www.facebook.com/CRAIBibliotecadeReserva
CRAI Biblioteca de Reserva
(ubicada dins el CRAI Biblioteca de Lletres)
Gran Via, 585 — 08007 Barcelona
Tel. 934 035 313 / 934 035 893
Fax. 934 035 324

CRAI BIBLIOTECA DE RESERVA
BASE DE DADES ANTICS POSSEÏDORS
BASE DE DADES MARQUES D’IMPRESSORS
CRAI Biblioteca de Reserva
(ubicada dins el CRAI Biblioteca de Lletres)
Gran Via de les Corts Catalanes, 585
08007 Barcelona
Tel. 934 035 313 / 934 035 793

Base de dades Antics Posseïdors http://www.bib.ub.edu/fileadmin/impressors/

https://crai.ub.edu/sites/default/files/posseidors/cerca.htm

L’interès envers l’estudi de les marques de propietat i d’ús dels llibres ha experimentat un important creixement en els últims anys. Actualment, una catalogació rigorosa dels fons bibliogràfics patrimonials no es pot concebre sense l’aportació de dades sobre qui, en el passat, va posseir-los. Es tracta d'informacions extraordinàriament valuoses, ja que proporcionen dades precises sobre la història de la lectura, pública i privada, és a dir, dels gustos culturals d'una època; sobre la història de les biblioteques i sobre el comerç del llibre.
La inclusió d’entrades per a tots els antics posseïdors en els registres bibliogràfics recollits al catàleg en línia del CRAI de la Universitat de Barcelona ha permès la creació d’una base de dades paral·lela, amb la possibilitat de visualitzar imatges d’una selecció de marques de propietat.
Fins a l’octubre del 2018, els requisits per a la inclusió d’imatges de les marques de propietat dels individus i de les institucions han estat, a grans trets, les següents: la seva participació activa i coneguda en la història cultural i social, de Catalunya o bé de fora de Catalunya, la presència rellevant de documents amb la seva marca de propietat a la col·lecció, la seva pertinença a un col·lectiu “singular”, com ara les dones i finalment la singularitat de l’execució de la pròpia marca. No obstant, a mig-llarg termini hi seran presentes les marques de propietat de tots els antics posseïdors
Recomanem també la consulta de la base de dades Marques d’impressors, germana d’aquesta, que recull les marques d’impressors, llibreters i editors presents als exemplars del CRAI Biblioteca de Reserva.

© CRAI UB, curs 2020-21

Naturalesa

Consulta

Registres d’antics posseïdors

https://crai.ub.edu/sites/default/files/posseidors/home.htm

Camps de cerca

Camps de visualització

La base de dades Antics posseïdors recull els antics posseïdors dels llibres que conformen el CRAI Biblioteca de Reserva.
Fou iniciada al febrer del 2009 i s’actualitza setmanalment a partir dels registres d’autoritat d’antics posseïdors introduïts al catàleg de la UB (cataleg.ub.edu/).
Al mes de març del 2020, la base registra 1491 posseïdors i 1096 imatges de marques de propietat.
La datació més antiga correspon al 1473, mentre que les més modernes són de ple segle XX. Recull diversos tipus de marques, des d'exlibris manuscrits fins a escuts d’armes il·luminats. Selecciona aquella marca o marques més significatives o aclaridores de la trajectòria vital i professional d’un determinat individu o institució, intentant, a la vegada, oferir les que presenten un aspecte més llegible.
La base permet enllaçar els registres de posseïdors als registres bibliogràfics del catàleg que els inclouen com a entrada secundària. També permet enllaçar al registre bibliogràfic del qual s’ha extret la imatge de la marca.
La pàgina d’inici, la pàgina de cerca i alguns dels índexs s’ofereixen també en castellà i en anglès.
L’enllaç a la bibliografia, recollida al camp Font/Bibliografia, ens permet veure totes les obres de referència utilitzades per redactar el registre d’antic posseïdor.
Els registres inclosos a la base de dades són incorporats al Thesaurus del CERL.

La cerca es pot fer per diversos conceptes:
Posseïdor
Ciutat (institucions)
País
Datació de la marca
Tipus de marca
Orde religiós
Tipus d’entitat
Títol
Ocupació
Paraula clau
La cerca es pot demanar a partir de totes les paraules (I), a partir de qualsevol paraula (O) , a partir de la frase exacta, o a partir de l’índex seleccionat.
Recomanem que la cerca de nom de posseïdor, ciutat, país, tipus de marca, orde religiós, tipus d’entitat i ocupació es faci a partir de l’índex.
És preferible que la cerca per paraula clau es faci a partir de totes les paraules o a partir de la frase exacta.
L’ús dels índexs en castellà i anglès és disponible per als conceptes “Tipus de marca”, “Orde religiós”, “Tipus d’entitat”, “Títol” i “Ocupació”.

Els camps que apareixen en els registres obtinguts són els següents:
Consulta al catàleg: enllaç a la consulta al catàleg dels registres bibliogràfics que contenen el posseïdor
Accés permanent
Nom de l’antic posseïdor normalitzat
Noms alternatius no acceptats
Membre/Entitat corporativa
Font: obra de referència, impresa o electrònica, de la que s’ha obtingut la informació sobre el posseïdor
Nota històrica i biogràfica
Tipus d’entitat
Títols
Ocupació
País
Ciutat: disponible per a les institucions, principalment els convents
Orde religiós
Tipus de marca
Descripció/Transcripció de la marca de propietat
Datació
Imatge marca
Imatge context: portada o altres
RB Catàleg: enllaç al registre bibliogràfic del catàleg UB d’on s’ha extret la imatge